ବିଦ୍ୟାଧର ମିଶ୍ର

ବିଦ୍ୟାଧର ମିଶ୍ର (ଜନ୍ମ: ୧୬ ଜାନୁଆରୀ ୧୯୨୯) ଜଣେ ଭାରତୀୟ ଓଡ଼ିଆ-ଭାଷୀ ଅର୍ଥନୀତିଜ୍ଞ, ଶିକ୍ଷାବିତ୍ ଓ ପ୍ରାବନ୍ଧିକ । ସେ ନିଜ ସାହିତ୍ୟକୃତି ବିଂଶ ଶତାବ୍ଦୀର ଓଡ଼ିଶା ଓ ମୋ ଅନୁଭୂତି ପାଇଁ ୧୯୯୯ରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ ।http://odishasahityaakademi.org/English/sahitya-award8.php

 ଜୀବନୀ 
ବିଦ୍ୟାଧର ୧୯୧୮ ମସିହା ଫେବୃଆରୀ ୧୪ ତାରିଖରେ ଓଡ଼ିଶାର ଜଗତସିଂହପୁରସ୍ଥିତ କାଦୁଅପଡ଼ା ଗାଁରେ ଜନ୍ମଗ୍ରହଣ କରିଥିଲେ । ବିଦ୍ୟାଧର ରେଭେନ୍ସା କଲେଜିଏଟ ସ୍କୁଲରୁ ମାଟ୍ରିକ୍, ରେଭେନ୍ସା ମହାବିଦ୍ୟାଳୟରୁ ଅର୍ଥନୀତି ସମ୍ମାନ ସହ ସ୍ନାତକ, ପାଟଣା ବିଶ୍ୱବିଦ୍ୟାଳୟରୁ ଅର୍ଥନୀତିରେ ସ୍ନାତକୋତ୍ତର (୧୯୪୨) ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ପାଇ ସ୍ୱର୍ଣ୍ଣପଦକ ଲାଭ କରିଥିଲେ । ୧୯୪୪ରେ ଗଙ୍ଗାଧର ମେହେର ମହାବିଦ୍ୟାଳୟରେ ଅଧ୍ୟାପନା ଆରମ୍ଭ କଲେ । ପରେ ଲଣ୍ଡନ ସ୍କୁଲ୍ ଅଫ୍ ଇକୋନୋମିକ୍ସରୁ ଡକ୍ଟରେଟ୍ ଉପାଧି ଲାଭ କରିଥିଲେ । ସେ ରେଭେନ୍ସା ଓ ପରେ ଉତ୍କଳ ବିଶ୍ୱବିଦ୍ୟାଳୟରେ ୧୭ ବର୍ଷ ଧରି ପ୍ରାଧ୍ୟାପକ ଥିଲେ । ସେଠାରେ ସେ ବିଶ୍ଳେଷଣମୂଳକ ପ୍ରୟୋଗ ଅର୍ଥନୀତି (ଆନାଲିଟିକାଲ ଆପ୍ଲାଏଡ଼ ଇକୋନୋମିକ୍ସ) ଆରମ୍ଭ କରିଥିଲେ । ୧୯୭୭ରୁ ୧୯୮୦ ପର୍ଯ୍ୟନ୍ତ ସେ ସେଠାରେ କୁଳପତି ରହିବା ସହିତ ଚତୁର୍ଥ ଦରମା କମିଶନର ସଦସ୍ୟ ଥିଲେ । ଅର୍ଥନୀତି ଓ ବିଭିନ୍ନ ବିଷୟକ ସେ ଏକାଧିକ ପୁସ୍ତକ ଉଭୟ ଓଡ଼ିଆ ଓ ଇଂରାଜୀ ଭାଷାରେ ପ୍ରଣୟନ କରିଥିଲେ । ସେ ଇଂଲଣ୍ଡ, କାନାଡା, ସୁଇଜରଲାଣ୍ଡ, ଫ୍ରାନ୍ସ,, ପଶ୍ଚିମ ଜର୍ମାନୀ ଆଦି ଦେଶ ଭ୍ରମଣ କରିଥିଲେ ।https://utkaluniversity.ac.in/faculty/prof-bidyadhar-misra/

 ରଚନାବଳୀ 
 ଓଡ଼ିଆ 
 ବିକଶିତ ପାଶ୍ଚାତ୍ୟ ଜଗତ
 ନାନୀ ୧୯୯୨
 ନବତୀର୍ଥ
 ବିଂଶ ଶତାବ୍ଦୀର ଓଡ଼ିଶା ଓ ମୋ ଅନୁଭୂତି
 ଜୀବନ ଗଙ୍ଗୋତ୍ରୀ ଗାଁ ମାଟି
 ଜାତି ନିର୍ମାତାଙ୍କ ଜୀବନ ଆଲେଖ୍ୟ, ଭାଗ ୧, ୨ ଓ ୩
 ଇଂରାଜୀ 
 Study of beggar problem at Cuttack (1963)
 Evaluation report of Malkangiri integrated Tribal Development project, Koraput, Orissa (1980)
 Village life in India: past and present (1988)

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ବିଂଶ ଶତାବ୍ଦୀର ଓଡ଼ିଶା ଓ ମୋ ଅନୁଭୂତି ପାଇଁ'') - ୧୯୯୬

 ଆଧାର 

ଶ୍ରେଣୀ:୧୯୧୮ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖକ